વડા પ્રધાન નરેન્દ્ર મોદીએ ૧૮ મહિના બાદ પોતાના કેબિનેટનું વિસ્તરણ કર્યું હતું. આ અગાઉ મે ૨૦૧૪માં તેમની સરકાર રચાયા બાદ તેમણે નવેમ્બર ૨૦૧૪માં પોતાના કેબિનેટમાં ફેરફાર કર્યા હતા. વડાપ્રધાન નરેન્દ્ર મોદી ૭ જુલાઈએ આફ્રિકાના ચાર દેશોની મુલાકાતે જઈ રહ્યા છે તે પહેલા તેમણે આજે પોતાના કેબિનેટની મોટા પાયે પુનર્રચના કરી હતી. શપથ સમારોહમાં કેન્દ્રીય વિદેશ પ્રધાન સુષમા સ્વરાજ હાજર રહી શક્યા ન હતા, કારણ કે તેઓ હંગેરીના પ્રધાનો સાથેની બેઠકમાં વ્યસ્ત હતા. બીકાનેરના સાંસદ અર્જુન મેઘવાલ સાઈકલ પર શપથગ્રહણ સમારોહ સ્થળે પહોંચ્યા હતા.